แห่ตุนบุหรี่-สุราเก็งคลังขึ้นภาษี
"กรณ์"สั่งกรมสรรพสามิตชี้แจงข้อเท็จจริง ซึ่งอธิบดียอมรับว่าอยู่ระหว่างการปรับโครงการสร้่างภาษี
20 ม.ค. 2554

"กรณ์"สั่งกรมสรรพสามิตชี้แจงข้อเท็จจริง ซึ่งอธิบดียอมรับว่าอยู่ระหว่างการปรับโครงการสร้่างภาษี
นายกรณ์ จาติกวณิช รมว.คลัง กล่าวว่า ได้สั่งให้อธิบดีกรมสรรพสามิตชี้แจงนโยบายการปรับภาษีสุรา ยาสูบ ให้ตรงตามข้อเท็จจริง เพื่อไม่ให้เกิดปัญหาการกักตุนสินค้า โดยเฉพาะบุหรี่ ซึ่งพบว่าในต่างจังหวัดมีการกักตุนจำนวนเพราะคาดการณ์ว่ารัฐบาลจะปรับขึ้นภาษี
สำหรับการปรับโครงสร้างภาษีของกรมสรรพากรที่มีข่าวว่าจะลดภาษีนิติบุคคลเหลือ 25% เป็นเป็นเป้าหมายของรัฐบาลเพื่อปรับปรุงการเก็บภาษีให้มีความเป็นธรรมและส่งเสริมขีดความสามารถการแข่งขันให้เอกชนไทย แต่รายละเอียดอยู่ระหว่างการพิจารณา ซึ่งกรมสรรพากรต้องหาข้อสรุปที่ชัดเจนมาเสนอ จึงจะสามารถตัดสินใจในเชิงนโยบายได้
นายพงษ์ภาณุ เศวตรุนทร์ อธิบดีกรมสรรพสามิต กล่าวว่า ขณะนี้อยู่ระหว่างการศึกษาปรับโครงสร้างภาษีบาปทั้งหมด ไม่ว่าจะเป็น ภาษีสรรพสามิต สุรา เบียร์ บุหรี่ อาบอบนวด ส่วนจะมีการปรับขึ้นภาษีเท่าไร ยังไม่มีข้อสรุป
สำหรับกรณีที่เกิดการกัก ตุนสินค้า สุรา เบียร์ จำนวนมากในต่างจังหวัด เพราะคาดการณ์ว่าจะมีการขึ้นภาษีนั้น เป็นเรื่องทางธุรกิจของการค้าที่เปิดเสรี กรมสรรพสามิตไม่สามารถไปควบคุมได้